
DR.31.10.2017                                                        35                   

 
raya di Kinabatangan. Saya percaya dan yakin bahawa jalan raya ini walaupun sebetulnya 
sudah banyak jalan raya yang telah dinaikkan taraf di Kinabatangan ini tetapi masih banyak 
juga jalan raya yang masih teruk. Oleh sebab di Kinabatangan ini sebuah Parlimen yang 
besar, besar daripada negeri Pahang. Jadi, bayangkan bagaimana keadaan sebuah 
kedudukan Parlimen yang sebegini besar dan ianya memerlukan banyak peruntukan untuk 
diselaraskan. 

Satu isu lagi. Ini isu yang sudah lama Tuan Yang di-Pertua, iaitu isu elaun 
perumahan dan lain-lain elaun di antara guru di Semenanjung dan guru daripada Sabah dan 
Sarawak. Kita sudah menyuarakan isu ini berpuluh-puluh kali tetapi masih juga belum diambil 
tindakan oleh kementerian dan kerajaan. Saya tahu ianya melibatkan peruntukan yang 
banyak tetapi ianya perlu diambil pendekatan yang lebih bijaksana. Oleh sebab kalau kita 
lihat guru dari Semenanjung datang ke Sabah atau ke Sarawak, elaun perumahan dia 
RM1,500. Guru dari Sabah atau Sarawak datang ke Semenanjung, hanya dapat separuh 
daripada elaun yang guru-guru dari Semenanjung terima. Jadi, guru-guru dari Sabah dan 
Sarawak kata ini tidak adil, Tuan Yang di-Pertua.  

Sudah lama kita minta. Kenapa kerajaan tidak pertimbangkan? Adakah guru-guru 
Sabah dan Sarawak ini guru kelas kedua? Oleh sebab itu sehingga kita mendengar di 
Sarawak, dia kata dia hendakkan guru-guru di Sarawak semua orang Sarawak. Tidak perlu 
lagi orang Semenanjung. Jadi, perkara seumpama ini saya haraplah pada tahun-tahun akan 
datang, tahun 2018 ini, kerajaan boleh mempertimbangkan untuk menyelesaikan isu-isu yang 
sebegini. Oleh sebab kalau kita tidak selesaikan, akhirnya guru-guru di Sabah dan Sarawak 
masih terus menuntut kepada pemimpin-pemimpin tempatan seperti wakil rakyat dan 
sebagainya.  

Saya juga gembira dengan keputusan kerajaan untuk menyalurkan peruntukan 
yang banyak kepada Kementerian Pelajaran untuk menaikkan taraf sekolah-sekolah daif. Di 
Kinabatangan memang banyak, Tuan Yang di-Pertua. Banyak sekolah yang siling bocor, 
kerusi dan meja tidak ada, macam-macam. Kalau sekolah berasrama penuh ini, nama sahaja 
sekolah berasrama penuh tetapi asramanya macam kandang kambing. Jadi, saya harap 
dengan bajet yang ada ini, dengan pewujudan Jawatankuasa Pemantau Perjalanan Bajet 
2018 ini yang diwujudkan oleh KSP. Saya harap sekolah-sekolah di Kinabatangan juga akan 
dapat dinaikkan taraf dan kerosakan-kerosakan yang sedia ada ini dapat dipulihkan. Saya 
tidak mahu orang kata, bajet nampak banyak tetapi impaknya tidak ada kepada mereka-
mereka yang menjadi kumpulan sasaran yang akan datang. 

Saya tidak mahu lagi guru-guru PIBG datang jumpa saya, ‘Datuk, sekolah kami tidak 
ada peruntukan, masih lagi belum diperbaiki’. Sedangkan kita dengar dan kita nampak 
berbilion-bilion disalurkan. Jadi, gunakanlah. Yang penting, bilion-bilion ini disalurkan untuk 
kepentingan rakyat dan saya amat bersetuju jawatankuasa pemantau diwujudkan untuk 
memastikan perjalanan bajet pilihan raya 2018 ini benar-benar dapat dimanfaatkan oleh 
rakyat. Kita tidak mahu lagi mendengar bahawa peruntukan yang sebanyak begini 
diselewengkan, tidak sampai kepada rakyat dan macam-macam lagi kita dengar. Di akhirnya, 
yang rugi bukan sahaja negara, bukan sahaja kerajaan tetapi rakyat juga yang rugi.  

Mutakhir ini juga kita dengar, ketua-ketua penguat kuasa, ketua-ketua agensi 
kerajaan asyik bercakap di surat khabar. Sikit-sikit panggil PC, sikit-sikit panggil wartawan 
dan sebagainya. Buatlah kerja, kurangkan cakap. Ini, buat statement tapi statement 
bercanggah. Ketua dia buat lain, timbalan dia buat lain. Rakyat keliru. Sebagai agensi 
penguat kuasa, buat kerja. Kurangkan cakap. Yang banyak cakap ini orang politik macam 
saya, seharusnya boleh. [Dewan ketawa] Oleh sebab kita hendak yakinkan rakyat, undi 
Barisan Nasional sebab pembangkang tidak boleh membuat apa-apa untuk rakyat. Ini, 
penguat kuasa pula yang bercakap banyak. Rakyat keliru, mana satu kita mahu dengar ini. 
Buat kerja, kurang cakap. Itu kan baik. Lagi banyak cakap, lagi banyak salah.  

Orang politik ini salah-salah pun tidak apalah, kalau dia baik macam saya, rakyat 
undi juga. [Dewan ketawa] Memang mesti macam ini. Kita orang politik, kita harus berbuat 
baik kepada rakyat. Kita harus bekerja untuk rakyat, kita harus memastikan rakyat kita, 
keselamatan dia, kemudahan dia, kita jamin. Bukan macam Yang Berhormat Tapah... eh, 
Kapar. Dia, saya tengok pilihan raya kali ini, dia susah. 

Tuan Manivannan a/l Gowindasamy [Kapar]: Tapah sanalah, Kapar sini. Yang 
gaduh itu Tapah.  



raya di Kinabatangan. Saya percaya dan yakin bahawa jalan raya ini walaupun sebetulnya sudah banyak jalan raya yang telah dinaikkan taraf di Kinabatangan ini tetapi masih banyak juga jalan raya yang masih teruk. Oleh sebab di Kinabatangan ini sebuah Parlimen yang besar, besar daripada negeri Pahang. Jadi, bayangkan bagaimana keadaan sebuah kedudukan Parlimen yang sebegini besar dan ianya memerlukan banyak peruntukan untuk diselaraskan. Satu isu lagi. Ini isu yang sudah lama Tuan Yang di-Pertua, iaitu isu elaun perumahan dan lain-lain elaun di antara guru di Semenanjung dan guru daripada Sabah dan Sarawak. Kita sudah menyuarakan isu ini berpuluh-puluh kali tetapi masih juga belum diambil tindakan oleh kementerian dan kerajaan. Saya tahu ianya melibatkan peruntukan yang banyak tetapi ianya perlu diambil pendekatan yang lebih bijaksana. Oleh sebab kalau kita lihat guru dari Semenanjung datang ke Sabah atau ke Sarawak, elaun perumahan dia RM1,500. Guru dari Sabah atau Sarawak datang ke Semenanjung, hanya dapat separuh daripada elaun yang guru-guru dari Semenanjung terima. Jadi, guru-guru dari Sabah dan Sarawak kata ini tidak adil, Tuan Yang di-Pertua. Sudah lama kita minta. Kenapa kerajaan tidak pertimbangkan? Adakah guru-guru Sabah dan Sarawak ini guru kelas kedua? Oleh sebab itu sehingga kita mendengar di Sarawak, dia kata dia hendakkan guru-guru di Sarawak semua orang Sarawak. Tidak perlu lagi orang Semenanjung. Jadi, perkara seumpama ini saya haraplah pada tahun-tahun akan datang, tahun 2018 ini, kerajaan boleh mempertimbangkan untuk menyelesaikan isu-isu yang sebegini. Oleh sebab kalau kita tidak selesaikan, akhirnya guru-guru di Sabah dan Sarawak masih terus menuntut kepada pemimpin-pemimpin tempatan seperti wakil rakyat dan sebagainya. Saya juga gembira dengan keputusan kerajaan untuk menyalurkan peruntukan yang banyak kepada Kementerian Pelajaran untuk menaikkan taraf sekolah-sekolah daif. Di Kinabatangan memang banyak, Tuan Yang di-Pertua. Banyak sekolah yang siling bocor, kerusi dan meja tidak ada, macam-macam. Kalau sekolah berasrama penuh ini, nama sahaja sekolah berasrama penuh tetapi asramanya macam kandang kambing. Jadi, saya harap dengan bajet yang ada ini, dengan pewujudan Jawatankuasa Pemantau Perjalanan Bajet 2018 ini yang diwujudkan oleh KSP. Saya harap sekolah-sekolah di Kinabatangan juga akan dapat dinaikkan taraf dan kerosakan-kerosakan yang sedia ada ini dapat dipulihkan. Saya tidak mahu orang kata, bajet nampak banyak tetapi impaknya tidak ada kepada mereka- mereka yang menjadi kumpulan sasaran yang akan datang. Saya tidak mahu lagi guru-guru PIBG datang jumpa saya, 'Datuk, sekolah kami tidak ada peruntukan, masih lagi belum diperbaiki'. Sedangkan kita dengar dan kita nampak berbilion-bilion disalurkan. Jadi, gunakanlah. Yang penting, bilion-bilion ini disalurkan untuk kepentingan rakyat dan saya amat bersetuju jawatankuasa pemantau diwujudkan untuk memastikan perjalanan bajet pilihan raya 2018 ini benar-benar dapat dimanfaatkan oleh rakyat. Kita tidak mahu lagi mendengar bahawa peruntukan yang sebanyak begini diselewengkan, tidak sampai kepada rakyat dan macam-macam lagi kita dengar. Di akhirnya, yang rugi bukan sahaja negara, bukan sahaja kerajaan tetapi rakyat juga yang rugi. Mutakhir ini juga kita dengar, ketua-ketua penguat kuasa, ketua-ketua agensi kerajaan asyik bercakap di surat khabar. Sikit-sikit panggil PC, sikit-sikit panggil wartawan dan sebagainya. Buatlah kerja, kurangkan cakap. Ini, buat statement tapi statement bercanggah. Ketua dia buat lain, timbalan dia buat lain. Rakyat keliru. Sebagai agensi penguat kuasa, buat kerja. Kurangkan cakap. Yang banyak cakap ini orang politik macam saya, seharusnya boleh. [Dewan ketawa] Oleh sebab kita hendak yakinkan rakyat, undi Barisan Nasional sebab pembangkang tidak boleh membuat apa-apa untuk rakyat. Ini, penguat kuasa pula yang bercakap banyak. Rakyat keliru, mana satu kita mahu dengar ini. Buat kerja, kurang cakap. Itu kan baik. Lagi banyak cakap, lagi banyak salah. Orang politik ini salah-salah pun tidak apalah, kalau dia baik macam saya, rakyat undi juga. [Dewan ketawa] Memang mesti macam ini. Kita orang politik, kita harus berbuat baik kepada rakyat. Kita harus bekerja untuk rakyat, kita harus memastikan rakyat kita, keselamatan dia, kemudahan dia, kita jamin. Bukan macam Yang Berhormat Tapah... eh, Kapar. Dia, saya tengok pilihan raya kali ini, dia susah. Tuan Manivannan a/l Gowindasamy [Kapar]: Tapah sanalah, Kapar sini. Yang gaduh itu Tapah.